EkBass/fiwiki-20250220-pages-articles huggingface dataset:
Lee Eun-ju

pienoiskuva|Lee Eun-ju vuonna 2004 Lee Eun-ju (22. joulukuuta 1980 – 22. helmikuuta 2005) oli eteläkorealainen näyttelijä. Hän teki itsemurhan 24-vuotiaana. ==Ura== Lee Eun-ju syntyi Gunsanissa, Jeollabuk-dossa, Etelä- Koreassa. Hän muutti Souliin valmistuttuaan, jotta voisi opiskella näyttelemistä. Hän aloitti 1990-luvun puolivälissä koulupukumallina,http://english.chosun.com/w21data/html/news/200502/200502220032.html ja useiden televisioesiintymisten jälkeen teki elokuvaensiesiintymisensä vuonna 1999 valmistuneessa elokuvassa Song-o.http://times.hankooki.com/lpage/200502/kt2005022216371710220.htm Myöhemmin hän esiintyi menestyselokuvissa Oh! Soo-jung, Yeonae soseol ja Brotherhood of War. Hän näytteli myös suositussa korealaisessa draamasarjassa The Phoenix, kuten myös elokuvassa Juhong geulshi, jossa hänellä oli monta alastonkohtausta. Tämä jäi hänen viimeiseksi elokuvakseen. ==Kuolema== Lee teki itsemurhan 22. helmikuuta 2005 illalla kotonaan Bundangissa, Seongnamssa, vain muutamaa päivää sen jälkeen kun hän valmistui Dankookin yliopistosta. Leen veli löysi hänet hirttäytyneenä ja ranteet viilleltyinä. Itsemurhan syyksi väitettiin masennusta ja henkistä pahoinvointia, jotka olivat mahdollisesti aiheutuneet perheongelmista. Heti Leen itsemurhan jälkeen hänen perheensä sanoivat, että hän oli kärsinyt unihäiriöistä, jotka johtuivat Juhong geulshi -elokuvassa tehdyistä alastonkohtauksista. Tosin Lee oli tehnyt samankaltaisia kohtauksia aiemminkin vuonna 2000 elokuvassa Oh! Soo-jung, mikä tekee motiivista kyseenalaisen. Hän jätti verellä kirjoitetun itsemurhaviestin, johon hän oli kirjoittanut: "Äiti, olen pahoillani. Minä rakastan sinua." Erillisessä kirjeessä luki: "Halusin tehdä paljon. Vaikka elänkin, en ole oikeasti elossa. En halua kenenkään pettyvän. On hienoa saada rahaa... Halusin tehdä rahaa.http://www.smh.com.au/news/People/Young-star- hangs-herself/2005/02/23/1109046974175.html Lee Eun-ju polttohaudattiin ja siunattiin kryptassa Goyangissa. Satoja hänen näyttelijä- ja viihdyttäjäystäviään saapui hautajaisiin. Korealainen laulaja Bada lauloi laulun "You Were Born to be Loved" ja Leen ystävät puhuivat tämän muistolle.http://english.chosun.com/w21data/html/news/200502/200502240023.html ==Filmografia== ===Elokuvat=== * Song-o (1999) * Oh! Soo-jung (2000) * Beonjijeompeureul hada (2001) * Yeonae soseol (2002) * Hayanbang (2002) * Haneul jeongwon (2003) * Annyeong UFO (2004) * Brotherhood of War (2004) * Juhong geulshi (2004) ===Draamasarjat=== * Start (1997) * White Nights 3.98 (1998) * KAIST (1999) * The Phoenix (2004) ==Katso myös== * U;Nee ==Lähteet== ==Aiheesta muualla== * Luokka:Eteläkorealaiset näyttelijät Luokka:Itsemurhan tehneet Luokka:Vuonna 1980 syntyneet Luokka:Vuonna 2005 kuolleet
Bernard Cornwell

Bernard Cornwell (alkujaan Bernard Wiggins; s. 23. helmikuuta 1944 Lontoo) on englantilainen historiallisten romaanien kirjoittaja. Hän asuu Chathamissa, Massachusettsissa, Yhdysvalloissa. Cornwell myös julkaissut romaaneja yhdessä vaimonsa Judy Cornwellin kanssa kirjailijanimellä Susannah Kells. == Teokset == Sharpe Romaanit ovat kronologisessa järjestyksessä. * Sharpe's Tiger (1997) * Sharpe's Triumph (1998) * Sharpe's Fortress (1999) * Sharpe's Trafalgar (2000) * Sharpe's Prey (2001) * Sharpe's Rifles (1988) * Sharpe's Havoc (2003) * Sharpe's Eagle (1981) * Sharpe's Gold (1981) * Sharpe's Escape (2004) * Sharpe's Fury (2006) * Sharpe's Battle (1995) * Sharpe's Company (1982, suom. Kapteeni Sharpe) * Sharpe's Sword (1983) * Sharpe's Enemy (1984) * Sharpe's Honour (1985) * Sharpe's Regiment (1986) * Sharpe's Siege (1987) * Sharpe's Revenge (1989) * Sharpe's Waterloo (1990) * Sharpe's Devil (1992) * Sharpe's Skirmish (2002, novellikirjanen) * Sharpe's Christmas (2003, kahden novellin kokoelma) The Warlord Chronicles # The Winter King – A Novel of Arthur (1995, suom. Talvikuningas) # Enemy of God – A Novel of Arthur (1996) # Excalibur – A Novel of Arthur (1997) The Saxon Stories # The Last Kingdom (2004, suom. Viimeinen kuningaskunta) # The Pale Horseman (2005, suom. Kalpea ratsastaja) # The Lords of the North (2006, suom. Pohjoisen valtiaat) # Sword Song (2007, suom. Miekkojen laulu) # The Burning Land (2009, suom. Palava maa) # Death of Kings (2011, suom. Kuninkaiden kuolema) # The Pagan Lord (2013, suom. Pakanavaltias) # The Empty Throne (2015, suom. Tyhjä valtaistuin) # Warriors of the Storm (2016, suom. Myrskyn soturit) # The Flame Bearer (2016, suom. Soihdunkantaja) # War of the Wolf (2018, suom. Susien sota) Crowning Mercy (nimellä Susannah Kells yhdessä vaimonsa Judy Cornwellin kanssa) # A Crowning Mercy (1983) # Fallen Angels (1984) # Coat of Arms (1986) The Starbuck Chronicles # Rebel (1993) # Copperhead (1994) # Battle Flag (1995) # The Bloody Ground (1996) The Grail Quest # Harlequin (2000), Yhdysvalloissa nimellä The Archer's Tale (2001) # Vagabond (2002) # Heretic (2003) # 1356 (2012) Muita romaaneja * Redcoat (1987) * Wildtrack (1988) * Sea Lord (1989, suom. Tuntematon vihollinen) * Crackdown (1990) * Stormchild (1991) * Scoundrel (1992) * Stonehenge: A Novel of 2000 BC (1999) * Gallows Thief (2001) * Azincourt (2008) * The Fort (2010, suom. Linnake) == Suomennetut teokset == * * * * * * * * * * * Pakanavaltias (The Pagan Lord 2013) Suom. Ulla Lempinen. Bazar, 2014. ISBN 978-952-2791-30-6. * Myrskyn soturit (Warriors of the Storm 2015) Suom. Ulla Lempinen. Bazar, 2016. ISBN 978-952-279-352-2. * Soihdunkantaja (The Flame Bearer 2016) Suom. Natasha Vilokkinen. Bazar, 2017. ISBN 978-952-279-459-8 * Linnake (The Fort 2010) Suom. Ulla Lempinen, Bazar, 2017. ISBN 978-952-563-772-4 ==Lähteet== == Aiheesta muualla == * Bernard Cornwellin kotisivut * Cheryl Morgan: The King that Never Was. Emerald City, maaliskuu 1999. Luokka:Englantilaiset kirjailijat Luokka:Historiallisten romaanien kirjoittajat Luokka:Vuonna 1944 syntyneet Luokka:Elävät henkilöt
M/S Tarrafal

M/S Tarrafal (IMO 6807357) on nimellä M/S Betula Saksassa vuonna 1968 valmistunut autolautta. Sen rakensi Jos. L. Meyerin telakka Papenburgissa. Se kuuluu kolmen aluksen sarjaan, sen sisaralukset ovat M/S Regula ja M/S Ursula. Betula on latinaa ja tarkoittaa koivua. == Valmistus == Alus tilattiin Jos L Meyer Werftiltä Papenburgista Saksasta. Sen köli laskettiin telakkanumerolla 532 ja alus laskettiin vesille 1. tammikuuta 1968. Alus luovutettiin 24. huhtikuuta 1968 Linjebuss Internationalille (Rederi AB Svea).faktaomfartyg.se == Palvelus == Se asetettiin liikenteeseen Juutinraumaan välille Helsingborg – Helsingør. Matka-aika oli alle puoli tuntia, joten aluksessa ei ollut hyttejä, ainoastaan kahvila ja verovapaa myymälä. Vuonna 1981 alus siirtyi Scandinavian Ferry Linesille. Vuodenvaihteessa 1984–1985 alus oli Helsingørin telakalla muutostöiden kohteena. Alus siirtyi SweFerry AB:lle 1991. Toukokuussa 1992 alus myytiin Fred Olsenin varustamon käyttöön Las Palmasiin Espanjaan. Viimeinen liikennöintipäivä Juutinraumassa oli 15. toukokuuta. Se siirtyi Svendborgsin telakalle Tanskaan ja nimettiin uudestaan. Kesällä 1992 alus aloitti liikennöinnin välillä Corralejo (Fuerteventura) – Playa Blanca (Lanzarote). Vuonna 2003 nimeksi annettiin Tarrafal. Seuraavana vuonna se aloitti liikenteen Las Palmasista Kap Verdelle. ==Lähteet== Luokka:Autolautat
Toinen Saksan–Tanskan sota

Toinen Saksan–Tanskan sota käytiin vuonna 1864. Sota alkoi saksalaisvaltioiden hyökkäyksellä Tanskaa vastaan. Taustalla oli pitkään jatkunut rajakiista Schleswig-Holsteinin alueesta. Sota päättyi saksalaisten voittoon kestettyään noin viisi kuukautta. Tanska joutui luovuttamaan Preussille ja Itävallalle Schleswig-Holsteinin. Preussi valtasi koko alueen Itävallalta vain kahta vuotta myöhemmin vuonna 1866, ja Schleswig-Holsteinista tuli osa Saksan keisarikuntaa. Tanska joutui sodassa taipumaan vihollisen ylivoiman edessä. Se sai osakseen ulkomaista sympatiaa, mutta vain vähän oikeaa apua. Ruotsi julistautui neutraaliksi, vaikkakin Ruotsista tuli vapaaehtoisia Tanskan avuksi. Sotaan osallistui Tanskan puolella myös 11 suomalaista vapaaehtoista. Heistä tunnetuin oli Herman Liikanen, joka oli 1860-luvun alkupuolella osallistunut Giuseppe Garibaldin joukoissa Italian vapaustaisteluun.Vihtori Simonen : Kirjeitä Tanskan sodasta 70 vuotta sitten, Hakkapeliitta, 19.06.1934, nro 25-26, s. 21, Kansalliskirjaston digitaaliset aineistot Sodassa tapahtunut tanskalaisten perääntyminen Schleswigissä sijaitsevalta Dannevirken linnoitukselta aiheutti tanskalaisten keskuudessa suurta paheksuntaa. Kyseessä oli symbolinen tappio, sillä isänmaalliset tanskalaiset pitivät Dannevirken linnoitusta voittamattomana ja sen varusteluun oli käytetty runsaasti varoja. Todellisuudessa linnoitus oli sodan aikana keskeneräinen, vähäisesti miehitetty ja osa sen rakenteista oli jäänyt veden valtaan tai jäätynyt. Tanskan armeija siirtyi pohjoisemmaksi, Flensburgin lähellä sijaitsevaan ja helposti puolustettavaan Dybbølin () linnoitukseen, jonka sitkeä vastarinta nostatti tanskalaisten kansallistunnetta. Urheasta puolustautumisesta huolimatta Saksa voitti sodan. Schleswig-Holsteinin mukana Saksan keisarikunnan alaisuuteen siirtyi huomattava määrä tanskalaista väestöä. Osa Schleswig-Holsteinista palautui Tanskalle vuonna 1920 kansanäänestyksen perusteella ja Kansainliiton välityksellä. == Katso myös == *Helgolandin meritaistelu *Ensimmäinen Saksan–Tanskan sota ==Lähteet== == Aiheesta muualla == * Helmer Winter : "Hädässä ystävä tunnetaan". Tanskan sotien suomalaiset urhot historiallisten asiatietojen valossa, Hakkapeliitta, 13.12.1932, nro 50, s. 14, Kansalliskirjaston digitaaliset aineistot * Kirjeitä Tanskan sodasta 70 vuotta sitten, Hakkapeliitta, 19.06.1934, nro 25-26, s. 21, Kansalliskirjaston digitaaliset aineistot Luokka:1800-luvun sodat Luokka:Saksan sodat Luokka:Tanskan historia Luokka:Schleswig-Holsteinin historia
Kapteeni Sharpe

Kapteeni Sharpe () on Bernard Cornwellin historiallinen romaani, ainoa suomennettu osa itsenäisistä teoksista koostuvaa Sharpe-sarjaa. Sen suomensi 1985 Ano Niroma ja kustansi WSOY. Romaanin päähenkilö Richard Sharpe on Etelä- Essexin kevyen komppanian joukoissa taisteleva sotilas ja näkyvin hahmo koko sekalaisessa Ison-Britannian armeijassa, joka Wellingtonin johdolla on komennettu taisteluun ranskalaisia vastaan Napoleonin mannermaan sodassa. Teos kuvaa Ciudad Rodrigon ja Badajozin puolustuslinnakkeiden taistelua vuonna 1812. Juoneen liittyy myös espanjalaistyttö Teresa, johon Sharpe on rakastunut. Kirjailija sanoo erään suomennoksen liitteessä (Kirjavalio), että hän halusi tehdä maavoimien sotilaasta Napoleonin sodissa kirjasarjan, joka vetäisi vertoja Hornblower-sarjalle. Cornwell sanoo samassa yhteydessä pitävänsä Wellingtonia suurimpana koskaan eläneenä kenraalina. == Lähteet == Luokka:Historialliset romaanit Luokka:Sotaromaanit Luokka:Vuoden 1982 kirjat Luokka:Brittiläiset romaanit
Stadttempel

Stadttempel on synagoga Itävallan pääkaupungissa Wienissä. Se on Wienin pääsynagoga ja sijaitsee 1. kaupunginosassa eli Innere Stadtissa. Se tunnetaan myös nimellä Seitenstettentempel osoitteensa, Seitenstettengasse 4, mukaan. Synagoga rakennettiin vuosina 1825–1826 uusklassiseen tyyliin wieniläisen arkkitehdin Joseph Kornhäuselin piirustusten pohjalta. Natsit tuhosivat sen sisätilat kristalliyönä vuonna 1938, mutta useiden muiden wieniläisten synagogien tapaan sitä ei kuitenkaan poltettu. Vuonna 1963 synagoga avattiin uudelleen entisöintitöiden jälkeen. Kaksi arabiterroristia avasi tulen Stadttempelissä 29. elokuuta 1981. He olivat aseistautuneet käsikranaatein ja pistoolein. Kaksi ihmistä kuoli ja parikymmentä loukkaantui. Terroristit pidätettiin heti. He sanoivat kuuluvansa PLO:hon vaikka järjestö tuomitsi iskun. Luokka:Itävallan synagogat Luokka:Wienin rakennukset ja rakennelmat
Worms (vuoden 2007 videopeli)

Worms (tunnettiin aiemmin nimellä Worms HD) on jatkoa Worms-pelisarjalle. Peli julkaistiin Xbox Live Arcade -pelipalvelussa, myöhemmin myös PlayStation Network -palveluun ja iPhone OS:lle . Peliä pidetään päivitettynä versiona alkuperäisestä Worms-pelistä. ==Aseet== * Bazooka (sinko) * Homing Missile (hakeutuva ohjus) * Grenade (kranaatti) * Cluster Bomb (sirpalepommi) * Banana Bomb (banaanipommi) * Dynamite (dynamiitti) * Air Strike (ilmaisku) * Shotgun (haulikko) * Uzi * Fire Punch (tuli-isku) * Dragon Ball (lohikäärmepallo) * Prod (tökkäisy) * Blow Torch (puhalluslamppu) * Land Mine (maamiina) * Sheep (lammas) * Kamikaze * Ninja Rope (ninjaköysi) * Girder (rautapalkki) * Jet Pack (rakettireppu) * Teleport (teleportti) * Skip Go (vuoron ohitus) * Surrender (antautuminen) ==Aiheesta muualla== * Team 17:n viralliset kotisivut * Viralliset kotisivut Luokka:Worms-pelit Luokka:Xbox 360 -pelit
Moshe Kahlon

Moshe Kahlon (, s. 19. marraskuuta 1960) on israelilainen lakimies ja poliitikko. Hän edusti Likud-puoluetta ja oli knessetin varapuhemies 2003–2006. Hän perusti Kulanu-puolueen vuonna 2014. Kahlon syntyi sefarditaustaisten libyanjuutalaisten siirtolaisten perheeseen ja kasvoi työväenluokkaisella asuinalueella Haderassa. Vuosina 1996–1999 hän oli puolustusministerin edustaja Haifassa ja Pohjoisella hallintoalueella ja vuosina 2000–2002 osastonjohtajana sisäisen turvallisuuden ministeriössä. Hänet valittiin knessetiin ensimmäisen kerran vuonna 2003. == Lähteet == ==Aiheesta muualla== *Virallinen sivu Luokka:Knessetin jäsenet Luokka:Vuonna 1960 syntyneet Luokka:Elävät henkilöt
Jäämeren rata

Jäämeren rata voi viitata seuraaviin rautateihin tai rautatiehankkeisiin: *Petsamon rata, vuosina 1918–1944 suunnitteilla ollut rautatiehanke *Petšengan rata, Venäjän rataverkkoon kuuluva osuus *Lapin rautatiesuunnitelmat, 2000-luvun rautatiehankkeita
Euroopan Grand Prix 2003

Euroopan Grand Prix 2003 oli Formula 1 -sarjan osakilpailu, joka ajettiin 29. kesäkuuta 2003 Nürburgringilla Saksassa. Kilpailu oli riemuvoitto Williamsille, jonka kuljettajista Ralf Schumacher voitti kilpailun ja Juan Pablo Montoya oli toinen. == Aika-ajot == Sija Nro Kuljettaja Talli Aika Ero 1 6 Kimi Räikkönen McLaren-Mercedes 1.31,523 2 1 Michael Schumacher Ferrari 1.31,555 + 0,032 3 4 Ralf Schumacher Williams-BMW 1.31,619 + 0,096 4 3 Juan Pablo Montoya Williams-BMW 1.31,765 + 0,242 5 2 Rubens Barrichello Ferrari 1.31,780 + 0,257 6 7 Jarno Trulli Renault 1.31,976 + 0,453 7 20 Olivier Panis Toyota 1.32,350 + 0,827 8 8 Fernando Alonso Renault 1.32,424 + 0,901 9 5 David Coulthard McLaren-Mercedes 1.32,742 + 1,219 10 21 Cristiano da Matta Toyota 1.32,949 + 1,426 11 14 Mark Webber Jaguar-Cosworth 1.33,066 + 1,543 12 17 Jenson Button BAR-Honda 1.33,395 + 1,872 13 11 Giancarlo Fisichella Jordan- Ford 1.33,553 + 2,030 14 12 Ralph Firman Jordan-Ford 1.33,827 + 2,304 15 10 Heinz-Harald Frentzen Sauber-Petronas 1.34,000 + 2,477 16 15 Antônio Pizzonia Jaguar-Cosworth 1.34,159 + 2,636 17 16 Jacques Villeneuve BAR-Honda 1.34,596 + 3,073 18 19 Jos Verstappen Minardi-Cosworth 1.36,318 + 4,795 19 18 Justin Wilson Minardi-Cosworth 1.36,485 + 4,962 20 9 Nick Heidfeld Sauber-Petronas - - == Kilpailu == Sija Nro Kuljettaja Talli Kierrokset Aika/keskeytyssyy Lähtöruutu Pisteet 1 4 Ralf Schumacher Williams-BMW 60 1.34.43,622 3 10 2 3 Juan Pablo Montoya Williams-BMW 60 + 16,821 4 8 3 2 Rubens Barrichello Ferrari 60 + 39,673 5 6 4 8 Fernando Alonso Renault 60 + 1.05,731 8 5 5 1 Michael Schumacher Ferrari 60 + 1.06,162 2 4 6 14 Mark Webber Jaguar-Cosworth 59 + 1 krs. 11 3 7 17 Jenson Button BAR-Honda 59 + 1 krs. 12 2 8 9 Nick Heidfeld Sauber-Petronas 59 + 1 krs. 20* 1 9 10 Heinz-Harald Frentzen Sauber-Petronas 59 + 1 krs. 15 10 15 Antônio Pizzonia Jaguar-Cosworth 59 + 1 krs. 16 11 12 Ralph Firman Jordan-Ford 58 + 2 krs. 14 12 11 Giancarlo Fisichella Jordan- Ford 58 + 2 krs. 13 13 18 Justin Wilson Minardi-Cosworth 58 + 2 krs. 19 14 19 Jos Verstappen Minardi-Cosworth 57 + 3 krs. 18 15 5 David Coulthard McLaren-Mercedes 56 Ulosajo 9 Kesk. 21 Cristiano da Matta Toyota 53 Moottori 10 Kesk. 16 Jacques Villeneuve BAR-Honda 51 Vaihdelaatikko 17 Kesk. 7 Jarno Trulli Renault 37 Polttoaineen syöttö 6 Kesk. 20 Olivier Panis Toyota 37 Pyörähdys 7 Kesk. 6 Kimi Räikkönen McLaren-Mercedes 25 Moottori 1 *Nick Heidfeld lähti kilpailuun varikolta. === Johtokierrokset === Kuljettaja Talli Kierrokset Kimi Räikkönen McLaren-Mercedes 1–15 Ralf Schumacher Williams-BMW 16–20 Kimi Räikkönen McLaren-Mercedes 21–24 Ralf Schumacher Williams-BMW 25–60 == Muuta == *David Coulthardin ja Heinz-Harald Frentzen 150. kilpailu. *Jos Verstappenin 100. kilpailu. *Michael Schumacher saavutti 1000 MM-pisteen rajapyykin. *Williams historian 110. voitto. *Kimi Räikkösen ensimmäinen paalupaikka. == Lähteet == == Aiheesta muualla == *Kuvia kilpailusta Luokka:Formula 1 -kausi 2003 Luokka:Euroopan Grand Prix Luokka:Saksan moottoriurheilu Luokka:Nürburg
Honor Blackman

Honor Blackman (22. elokuuta 1925 Plaistow, Lontoo – 5. huhtikuuta 2020 Lewes, East Sussex) oli englantilainen näyttelijä.http://ftvdb.bfi.org.uk/sift/individual/3147 Hänet tunnetaan muun muassa rooleistaan Cathy Galena TV-sarjassa Herrasmiesagentti ja Pussy Galorena James Bond -elokuvassa 007 ja Kultasormi (1964). Blackmanin muita tunnettuja rooleja olivat Julia Daggett western-elokuvassa Shalako ja ja Herana elokuvassa Taistelu kultaisesta taljasta. Blackman oli aktiivinen poliittisestikin: hän arvosteli usein Ison-Britannian yhteiskunnallisia ilmiöitä. Niinpä vuonna 2012 Sean Connery sai kuulla kunniansa veropakolaisuuden takia, varsinkin kun Connery oli saanut huomattavan brittiläisen arvonimen. Blackman oli vanhin (39 vuotta) Bond-tytön näyttelijä vuoteen 2015 asti, jolloin 50-vuotias Monica Bellucci rikkoi kyseisen ennätyksen elokuvassa 007 Spectre. == Laulajana == Blackmanin yhdessä Herramiesagentti-sarjan vastanäyttelijän Patrick Macneen kanssa vuonna 1964 levyttämä kappale Kinky Boots oli yllätyshitti vuonna 1990. Toimittaja Simon Mayo soitti sitä usein BBC Radio 1:n aamuohjelmassa ja se nousi brittilistalla viidenneksi. 007 ja Kultasormi -elokuvan jälkeen Blackman levytti albumin nimeltä Everything I've Got. Hän oli kahdesti naimisissa, vuosina 1948–1956 Bill Sankeyn kanssa ja 1961–1971 näyttelijä Maurice Kaufmanin kanssa. Hänellä on kaksi Kaufmanin kanssa adoptoitua lasta. == Lähteet == == Aiheesta muualla == * Luokka:Englantilaiset laulajat Luokka:Englantilaiset näyttelijät Luokka:Vuonna 1925 syntyneet Luokka:Vuonna 2020 kuolleet
Aavikkopöllö

Aavikkopöllö (Strix butleri) on keskikokoinen aavikoilla elävä pöllö. Lajin nimesi Allan Octavian Hume Edward Arthur Butlerin kunniaksi 1878. == Koko ja ulkonäkö == Linnun pituus on 37–38 cm, siipien kärkiväli 95–98 cm ja paino 200–230 g. Kooltaan se on pienen lehtopöllön luokkaa. Muistuttaa suuresti lehtopöllöä, jonka lähisukulainen se on. Naama on vaaleampi ja silmän iiris on kellanoranssi, kun se lehtopöllöllä on musta. Sukupuolet ovat samannäköisiä. Höyhenpuku on samanvärinen kautta vuoden. Soidinhuuto muistuttaa turkinkyyhkyn huhuilua. == Esiintyminen == Aavikkopöllö elää Arabian niemimaalla, Israelissa, Siinain niemimaalla, Koillis-Egyptissä ja mahdollisesti Syyriassa. Esiintyminen on hyvin laikuttaista. Lajin kanta on elinvoimainen. Se on paikkalintu ainakin Israelissa ja Saudi-Arabiassa. == Elinympäristö == Yleensä lajin tapaa puuttomilla, kivisillä aavikoilla ja vuorenrinteillä. Viihtyy myös palmukeitailla ja sadevesialtaiden luona. == Lisääntyminen == Pesiminen tunnetaan huonosti. Pesä on löydetty vanhasta vesisäiliöstä. Kerran on todettu pesässä 5 munaa, joita haudottiin 35 päivää. Poikaset ovat lentokykyisiä noin 5 viikon ikäisinä. == Ravinto == Pikkunisäkkäät, linnut, matelijat ja niveljalkaiset. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X ===Viitteet=== Luokka:Viirupöllöt
Toima

Toima (, , ) on Volgan vesistöön kuuluvan Kaman sivujoki Udmurtiassa ja Tatarstanissa Venäjällä. Sen pituus on 121 kilometriä ja valuma-alueen laajuus 1450 neliökilometriä. Keskimääräinen virtaama Gusevkan kylän luona on 6,3 kuutiometriä sekunnissa. Joen varrella sijaitsevat Jelabugan ja Mendelejevskin kaupungit sekä Alnašin piirikeskus. Sitä käytetään vesilähteenä, virkistyskalastukseen ja retkeilyyn. ==Lähteet== ==Aiheesta muualla== * Toima Venäjän vesistörekisterissä Luokka:Tatarstanin joet Luokka:Udmurtian joet Luokka:Volgan vesistö
M/S Avataq

M/S Avataq () on Inukshuk Inc:in omistukseen rekisteröity monikäyttöinen rahtilaiva. Nykyään aluksella liikennöi alankomaalainen Spliethoff- varustamokonserni. Laiva on rakennettu vuonna 1989 Miho Zosensho K.K. -nimisellä telakalla, Shimizussa, Japanissa. Kuollutta painoa Avataqilla on 9 653 tonnia. Alus on rekisteröity Kanadan lipun alle. Avataqin sisaraluksia ovat M/S Corn Lily, M/S Margarita, M/S Vinashin Express 1, M/S Vinashin Express 2, M/S Corn Tulip, M/S Corn Rose, M/S MSC Anna, M/S MSC Isabelle, M/S Onego Voyager, M/S Parkgracht, M/S Pietersgracht, M/S Poolgracht, M/S Romny, M/S SCM Tepuy II, M/S Skalva, M/S Corn Crest, M/S Illawarra Chief, M/S Jaco Carrier, M/S Kapitan Grishin, M/S Kochnev, M/S Aleksandrov, M/S Socol 1, M/S Socol 7, M/S Socol-3, M/S Sofrana Kermadec, M/S Tauranga Chief ja M/S Umiavut. == Lähteet == == Aiheesta muualla == *Kuvia aluksesta Avataq
Ammunta kesäolympialaisissa 1988

Soulin kesäolympialaisissa 1988 ammunnassa kilpailtiin seitsemässä miesten lajissa, neljässä naisten lajissa ja kahdessa avoimessa lajissa. == Mitalistit == === Miehet === Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Goran Maksimović 695,6 (594+101,6) Nicolas Berthelot 694,2 (593+101,2) Johann Riederer 694,0 (592+102,0) 50 m pienoiskivääri, makuu Miroslav Varga Tšekkoslovakia 703,9 (600+103,9) Young Chul-Cha Korea 702,8 (598+104,8) Attila Zahonyi 701,9 (597+104,9) 50 m pienoiskivääri, asennot Malcolm Cooper 1279,3 (1180+99,3) Alister Allan 1275,6 (1181+94,6) Kirill Ivanov 1275,0 (1173+102,0) 10 m ilmapistooli Tanju Kirjakov 687,9 (585+102,9) Erich Buljung 687,9 (590+97,9) Xu Haifeng 684,5 (584+100,5) 25 m olympiapistooli Afanasijs Kuzmins 698,0 (598+100,0) Ralf Schumann 696,0 (597+99,0) Zoltán Kovács 693,0 (594+99,0) 50 m vapaapistooli Sorin Babii Romania 660,0 (566+94,0) Ragnar Skanåker 657 (564+93,0) Igor Basinski 657 (570+87,0) 50 m villikarju Tor Heiestad 689 (591+98) Huang Shiping 687 (589+98) Gennadi Avramenko 686 (591+95) === Naiset === Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Irina Šilova 498,5 (395+103,5) Silvia Sperber 497,5 (393+104,5) Anna Maluhina 495,8 (394+101,8) 50 m vakiopienoiskivääri, asennot Silvia Sperber 685,6 (590+95,6) Vesela Letševa 683,2 (583+100,2) Valentina Tšerkasova 681,4 (586+95,4) 10 m ilmapistooli Jasna Šekarić 489,5 (389+100,5) Nino Salukvadze 487,9 (390+97,9) Marina Dobrantšova 458,2 (385+100,2) 25 m urheilupistooli Nino Salukvadze 690,0 (591+99,0) Tomoko Hasegawa 686,0 (587+99,0) Jasna Šekarić 686,0 (591+95,0) === Avoimet === Laji: Kultaa: Kultaa: Hopeaa: Hopeaa: Pronssia: Pronssia: Metsästyshaulikko (skeet) Axel Wegner 222 (198+24) Alfonso de Iruarrizaga 221 (198+23) Jorge Guardiola 220 (196+24) Olympiahaulikko (trap) Dmitri Monakov 222 (197+25) Miroslav Bednarik Tšekkoslovakia 222 (197+25) Frans Peeters 219 (195+24) == Mitalitilasto == 1\. 4 1 6 11 2\. 2 0 1 3 3\. 1 1 1 3 4\. 1 1 0 2 4\. 1 1 0 2 4\. Tšekkoslovakia 1 1 0 2 4\. 1 1 0 2 8\. 1 0 0 1 8\. Romania 1 0 0 1 10\. 0 1 1 2 11\. 0 1 0 1 11\. 0 1 0 1 11\. Korea 0 1 0 1 11\. 0 1 0 1 11\. 0 1 0 1 11\. 0 1 0 1 17\. 0 0 2 2 18\. 0 0 1 1 18\. 0 0 1 1 == Lähteet == * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta *
Lárisa

Lárisa (; myös Larissa) on Kreikan kaupunki ja samanniminen kunta (Δήμος Λαρισαίων, Dímos Larisaíon), joka sijaitsee Lárisan alueyksikössä Thessalian alueella. Kaupunki on Thessalian pääkaupunki sekä alueyksikkönsä hallinnollinen keskus. Koko kunnan pinta-ala on 335,1 neliökilometriä ja väkiluku 162 591\. Varsinaisen Lárisan kaupungin väkiluku on 144 651 (vuonna 2011). Lárisa on Kreikan viidenneksi suurin kaupunki. Se on Kreikan tärkeimpiä maatalouden keskuksia ja kansallinen liikenteen solmukohta, jonka rautatieverkko yhdistää Vóloksen satamaan sekä Thessalonikiin että Ateenaan. Lárisan suuralueen, johon lasketaan kuuluvaksi myös Níkaia, Giánnouli sekä muita pienempiä ympäristökuntia, väkiluku lähenee henkeä. Kaupungin nähtävyyksiin lukeutuu muun muassa Lárisan diakroninen museo. == Historia == === Antiikki === Antiikin ajan Larissa oli Thessalian merkittävin kaupunki. Se toimi Pelasgiotiin alueen ja sitten koko Thessalian liiton keskuksena, ja myöhäisantiikin aikana Thessalian provinssin hallinnollisena keskuksena. Larissa kukoisti klassisella kaudella 400-luvulla eaa. ja oli merkittävä taiteiden keskus. Nimi Larissa on saanut alkunsa joko kreikkalaisen mytologian nymfi Larissan mukaan, tai vaihtoehtoisesti se juontaa juurensa kreikankielisestä sanasta Iarissa, joka tarkoittaa tukikohtaa. Länsimaisen lääketieteen isän Hippokrateen ja kuuluisan filosofin Gorgiaan on arveltu kuolleen Larissassa. === Myöhempi historia === Larissa oli Thessalian merkittävin kaupunki edelleen keskiajan alussa. Kaupunki säilyi olemassa läpi keskiajan ja osmanivallan ajan. Turkkilaiset käyttivät siitä nimeä Yenishehér (Yenisehr, Yeni Shehir). 1800-luvulla kaupungissa oli noin asukasta. Nykyinen Lárisan kaupunki on edelleen Thessalian hallinnollisen alueen keskus. Nykyinen Lárisan kunta muodostui, kun Lárisa, Giánnouli ja Koiláda yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Lárisan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Giánnouli Fálanna Dasochóri 624 Fálanna 3 987 Giánnouli Giánnouli 7 885 Therapeftikí Koinótita Éxodos 0 Yhteensä: 12 496 Koiláda Amygdaléa Amygdaléa 220 Synoikismós Prosfýgon 116 Eleftherés Eleftherés 520 Koiláda Koiláda 628 Koutsóchero Koutsóchero 327 Loutró Larísis Argyrómylos 76 Loutró 256 Mándra Mándra 512 Rachoúla Kástro 42 Rachoúla 472 Yhteensä: 3 169 Lárisa Lárisa Amfithéa 33 Kouloúri 250 Lárisa 144 651 Terpsithéa Terpsithéa 1 992 Yhteensä: 146 926 Yhteensä: 162 591 == Lähteet == == Aiheesta muualla == * Δήμος Λαρισαίων. Lárisan kunnan verkkosivut. *
Anthony Tyler Quinn

Anthony Tyler Quinn (s. 25. heinäkuuta 1962 New London, Connecticut) on yhdysvaltalainen näyttelijä. Hänet tunnetaan parhaiten Jonathan Turner roolista televisiosarjassa Isojen poikien leikit. Luokka:Yhdysvaltalaiset televisionäyttelijät Luokka:Vuonna 1962 syntyneet Luokka:Elävät henkilöt
Mombasa (kappale)

__NOTOC__ ”Mombasa” on suomennosversio italialaisen muusikon Fabio Frizzin säveltämästä instrumentaalikappaleesta ”Ibo lelè”. Suomenkielisen sanoituksen on tehnyt Jyrki Lindström. Kappaleen tunnetuin esittäjä on Taiska, jonka versio levytettiin vuonna 1975. Kappaleesta coverversion on tehnyt muun muassa Movetron. Kappale oli myös vuoden 2002 Menolippu Mombasaan -elokuvan tunnusmusiikki, jonka esitti metalliyhtye Denigrate. Ilta-Sanomien lukijat valitsivat ”Mombasan” ”kaikkien aikojen matkabiisiksi” vuonna 2011. == Denigraten single == Vuonna 2002 goottimetalli -yhtye Denigrate julkaisi kappaleesta singlen, joka ylsi Suomen virallisen listan kolmannelle sijalle. === Kappaleet === # # # === Kokoonpano === * Mikko Hell – laulu * Seppo Nummela – kitara * Pekka Pyrhönen – basso * Tim Toivanen – rummut == Lähteet == Luokka:Vuoden 1975 kappaleet Luokka:Suomalaiset käännöskappaleet Luokka:Taiskan kappaleet
Yaşar Kemal

Yaşar Kemal (oik. Kemal Sadık Gökçeli; 6. lokakuuta 1922 tai 1923 Hemite, Osmanien valtakunta – 28. helmikuuta 2015 Istanbul, Turkki) oli kurdisyntyperää oleva kirjailija, jota on luonnehdittu nykyajan parhaaksi turkkilaiskirjailijaksi. Hänen ensimmäinen teoksensa ilmestyi vuonna 1943. Kansainvälistä huomiota hän herätti julkaistuaan vuonna 1955 kirjansa Haukkani Memed. Kemal kirjoitti yli 20 romaania. Hän sai uransa aikana teoksistaan 38 palkintoa 12 eri maasta.Awards/prizes . www.yasarkemal.net. Viitattu 7.3.2016. Hän oli useita kertoja epävirallisilla listoilla ehdolla Nobelin kirjallisuuspalkinnon saajaksi, mutta hänen nimensä katosi listoilta sen jälkeen kun palkinnon sai Orhan Pamuk 2006. Kemalin teokset sijoittuvat hänen kotiseudulleen Anatolian eteläosaan, joka tunnettiin aikoinaan nimellä Kilikia. Hänen tuotantonsa liittyy läheisesti kurdien kansanperinteeseen. Hän kirjoitti usein elämästä maaseudun kylissä ja oli huono-osaisten äänekäs puolestapuhuja. == Elämä ja ura == Kemal syntyi turkinkurdilaiseen perheeseen, mutta syntymävuosi on epävarma, sillä seudulla ei ollut väestökirjanpitoa. Syntymäpäivä sen sijaan on tiedossa. Kemal ajoi kurdien oikeuksia ja arvosteli kärkkäästi maansa vallanpitäjiä, mikä ajoi hänet usein vaikeuksiin. Hän oli nuorena vankilassa kommunistisen propagandan levittämisestä. Hän liittyi Turkin työväenpuolueeseen 1962, mutta erosi 1968, kun Neuvostoliitto hyökkäsi Tšekkoslovakiaan. Vuonna 1996 hän arvosteli saksalaisissa ja englantilaisissa lehdissä kurdeihin Turkissa kohdistunutta vainoa, ja hän sai vuoden ja kahdeksan kuukauden ehdollisen vankeustuomion ”vihan lietsomisesta” ja separatistisen propagandan levittämisestäUutiskatsaus. Mitä Missä Milloin 1997 s. 68. Otava 1996 ISBN 951-1-14219-4. ==Suomennetut teokset== * * * * * * * * * * * * * == Lähteet == Luokka:Turkkilaiset kirjailijat Luokka:Kurdikirjailijat Luokka:1920-luvulla syntyneet Luokka:Vuonna 2015 kuolleet
Der Tagesspiegel

Der Tagesspiegel (; motto: ”rerum cognoscere causas” eli ”tietää asioiden syyt”) on päivittäin ilmestyvä saksalainen sanomalehti. Lehti on poliittiselta linjaltaan vasemmistoliberaali, talouspoliittiselta linjaltaan se edustaa lähinnä markkinaliberalismia. Lehti on perustettu 27. syyskuuta 1945. Sen toimitus on Berliinissä, lähellä Berliinin muurin entistä sijaintipaikkaa. Vuonna 2006 lehden levikki oli 135 000. Der Tagesspiegel yhdistetään edelleen erityisesti kaupungin länsiosaan, sillä Berliinin saarto lopetti sen levittämisen Itä-Berliinissä ja Brandenburgissa 1948. Uuden ulkoasun myötä lehti sai 2000-luvun alkuvuosina lisää väriä ja selkeämmän tekstityypin. Vuonna 2005 Society for News Design -järjestö palkitsi lehden ulkoasultaan maailman parhaana sanomalehtenä. Lehden omistaa Verlag der Tagesspiegel GmbH, joka kuuluu Georg von Holtzbrinck -ryhmittymään. ==Lähteet== Tagesspiegel
Live at the Olympia ’96

Live at the Olympia ’96 on Deep Purplen livealbumi, joka on nauhoitettu Pariisin Olympia-teatterissa 17. kesäkuuta 1996. Joillakin kappaleilla mukana on torvisektio. == Kappaleet == === CD 1 === #Fireball #Maybe I’m a Leo #Ted the Mechanic #Pictures of Home #Black Night #Cascades: I’m Not Your Lover #Sometimes I Feel Like Screaming #Woman from Tokyo #No One Came #The Purpendicular Waltz === CD 2 === #Rosa’s Cantina #Smoke on the Water #When a Blind Man Cries #Speed King #Perfect Strangers #Hey Cisco #Highway Star == Kokoonpano == * Ian Gillan – laulu * Steve Morse – kitara * Roger Glover – basso * Jon Lord – urut, kosketinsoittimet * Ian Paice – rummut === Vierailevat muusikot === * Vincent Chavagnac – saksofoni * Christian Fourquet – pasuuna * Eric Mula – trumpetti == Arvostelut == * AllMusic: AllMusic review == Lähteet == Luokka:Vuoden 1997 konserttitallenteet Luokka:Deep Purplen konserttitallenteet
Chanson de geste

Chanson de geste ('laulu uroteoista') tarkoittaa keskiaikaisia ranskalaisia eeppisiä sankarirunoelmia. Chanson de gesten kukoistuskausi oli 1100–1250-luvulla, ja siltä ajalta on peräisin sankarirunoelmista kuuluisin, Rolandin laulu.Hosiaisluoma 2003, s. 123 Keskeisiä aiheita olivat aateliskapinat ja saraseeneja vastaan käydyt taistelut. Kuvatut tapahtumat ovat 700–900-luvuilta, mutta itse runoelmat ovat syntyneet vasta parisataa vuotta myöhemmin. Alun perin chanson de geste -runot oli tarkoitettu laulettaviksi säestyksen kera, ja jonglöörit ja minstrelit esittivät niitä markkinaväelle ja pyhiinvaeltajille. Chanson de geste -runojen aiheet sijoittuivat yleensä Kaarle Suuren ja hänen seuraajiensa valtakaudelle. Niiden ydinaineksena ovat todelliset historialliset tapahtumat, joiden ympärille on kehitelty legendojen kudelma. On epäselvää, perustuvatko ne pitkään suulliseen perinteeseen vai ovatko ne myöhempien aikojen ammattirunoilijoiden sepittämiä. Joihinkin harvoihin runoihin on merkitty tekijä, mutta suurimpaan osaan ei. Chansons de geste -runot koostuvat 10 tai 12 tavusta, jotka on ryhmitelty säkeistöiksi assonanssin tai loppusoinnun mukaan. Runoelmien pituus vaihtelee 1 500 rivistä aina 18 000 riviin. Runojen fiktiivinen tausta on kristityn Ranskan taistelu polyteistista tai epäjumalankuvia palvovia saraseeneja vastaan. Kaarle Suuri kuvataan kristinuskon esitaistelijana. Hänen hoviinsa kuuluu 12 ylhäistä ylimystä, muun muassa Roland, Oliver (Olivier), Ogier eli Holger Danske ja arkkipiispa Turpin. Vähitellen Chanson de geste -runoista tuli vakiintunut kirjallisuuden laji, joka oli tarkoitettu luettavaksi ja lausuttavaksi. Runoelmien taustalla olivat usein tunnetuista henkilöistä tai tapahtumista kertovat legendat. Chanson de geste -runoelmiin kuuluvat muun muassa Kaarle Suureen ja hänen vasalleihinsa liittyvät Geste du roi -runoelmat. Rolandin laulu kuuluu juuri tähän ryhmään. La Geste de Guillaume d’Orange -runoelmat puolestaan kertovat Guillaume d’Orangesta, jonka esikuvana on ollut frankkiylimys Wilhelmus. Kolmas runoryhmä on Geste de Doon de Mayence. Siihen kuuluvat runoelmat kertovat Kaarle Suuren kapinallisista paroneista. Chanson de geste -runot levisivät ympäri koko Euroopan. Ne vaikuttivat voimakkaasti Espanjan sankarirunouteen, varsinkin 1100-luvulla syntyneeseen Espanjan kansalliseepokseen Cantar de Mio Cid -runoelmaan. Italiassa tarut Orlandosta ja Rinaldosta (Roland ja Oliver) tulivat erittäin suosituiksi, ja ne muodostivat myöhemmin perustan renessanssin eepoksille Orlando innamorato ja Orlando furioso. Saksalaisen runoilijan Wolfram von Eschenbachin eepos Willehalm puolestaan pohjautuu Vilhelm Oranialaisen elämään. Chanson de geste -runot kirjattiin proosamuodossa islantilaiseen Karlamagnús-saagaan. == Katso myös == * Eepos * Sankari == Lähteet == * Hosiaisluoma, Yrjö: Kirjallisuuden sanakirja. WSOY sanakirjat. Helsinki: WSOY, 2003. ISBN 951-0-27401-1. === Viitteet === * Chanson de geste, Britannica.com Luokka:Runot Luokka:Keskiajan kirjallisuus Luokka:Ritarillisuus
Suomen iskelmäkuningas 1952, 1953, 1954

Suomen iskelmäkuningas 1952, 1953, 1954 on Kalevi Taurun kokoelmalevy, jota on tehty vain 300 kpl. Levylle on liitetty vuonna 1998 äänitetty kappale "Ko elämä ol oikiaa" Levyltä puuttuu kolme Taurun laulamaa kappaletta, "Kun", "Tyttö ja kreivi" ja "Kynttilöiden syttyessä", koska niitä ei löydetty arkistoista. ==Kappaleet== # # # # # # # # # # # # # # # # # # # # # # # # # # # # # # # # # ==Lähteet== Luokka:Suomalaiset iskelmäalbumit Luokka:Vuoden 2000 kokoelma-albumit
Warren Zevon

Warren William Zevon (24. tammikuuta 1947 Chicago, Illinois, Yhdysvallat – 7. syyskuuta 2003 Los Angeles, Kalifornia, Yhdysvallat) oli yhdysvaltalainen laulaja ja lauluntekijä. Hänet tunnettiin erityisesti laulunsanoituksistaan, jotka olivat toisaalta humoristisia mutta myös pessimistisiä ja jotka käsittelivät usein amerikkalaista elämäntapaa ja politiikkaa kiinnostavalla tavalla. ==Elämä ja ura== Zevon syntyi Chicagossa, hänen isänsä oli peluri ja äitinsä mormoni. Zevon työskenteli kymmenen vuotta musiikin parissa studiomuusikkona ja lauluntekijänä ennen kuin julkaisi soololevynsä Warren Zevon vuonna 1976. Se ei ollut hänen varsinainen ensilevynsä mutta se oli ensimmäinen jossa hänen lahjansa näkyivät. 1970-luvun lopussa ja 1980-luvun alussa Zevon sai jonkun verran menestystä, mutta alkoholiongelmien takia levy- yhtiö hylkäsi hänet. 1990-luvulla Zevonia auttoi David Letterman, joka piti hänen musiikistaan ja toi häntä esille ohjelmassaan. Vuonna 2002 Zevon kuuli sairastavansa syöpää, mutta ehti vielä tehdä jäähyväislevyn ja nähdä lastenlastensa syntyvän ennen kuolemaansa syyskuussa 2003. == Diskografia == === Albumit === *Wanted Dead or Alive (One Way, 1969) *Warren Zevon (Asylum, 1976) *Excitable Boy (Asylum, 1978) *Bad Luck Streak in Dancing School (Elektra, 1980) *Stand in the Fire [live] (Asylum, 1981) *The Envoy (Asylum, 1982) *Sentimental Hygiene (Virgin, 1987) *Transverse City (Virgin, 1989) *Mr. Bad Example (Giant, 1991) *Learning to Flinch (Giant, 1993) *Mutineer (Giant, 1995) *Life'll Kill Ya (Artemis, 2000) *My Ride's Here (Artemis, 2002) *The Wind (Artemis, 2003) === Kokoelmat === *A Quiet Normal Life: The Best of Warren Zevon (Asylum, 1986) *I'll Sleep When I'm Dead (An Anthology) (Rhino, 1996) *Genius: The Best of Warren Zevon (Rhino, 2002) *The First Sessions (Varese Sarabande, 2003) *Wanted Dead or Alive/A Leaf in the Wind (Capitol, 2003) *Reconsider Me: The Love Songs (Artemis, 2006) *Romantic Genius: The Love Songs (Rykodisc, 2006) *Preludes (New West, 2007) == Lähteet == == Aiheesta muualla == * Warren Zevonin muistokirjoitus Helsingin Sanomissa *Warren Zevonin virallinen sivu * *Warren Zevon Wiki (englanniksi) Luokka:Yhdysvaltalaiset laulaja-lauluntekijät Luokka:Grammy-palkinnon saajat Luokka:Vuonna 1947 syntyneet Luokka:Vuonna 2003 kuolleet
Säihkysinisieppo

Säihkysinisieppo (Cyornis ruckii) eli aikaisemmalta nimeltään malesiansinisieppo on sieppojen heimoon kuuluva varpuslintu, joka tunnetaan erittäin huonosti. Koko laji tunnetaan vain kahden sumatralaisen näytteen perusteella. Nämä ovat vuosilta 1917 ja 1918 Medanin lähistöltä hollantilaisen keräilijän August van Heijstin keräämiä, ja laji onkin määritelty äärimmäisen uhanalaiseksi. Laji ei kuitenkaan liene kuollut sukupuuttoon, sillä aiemmin löydetyt yksilöt olivat talousmetsästä, joten laji luultavasti sietää jonkin verran asuinalueensa huononemista Lajin tavoista ei tiedetä käytännössä mitään. Linnun pituus on noin 17 cm. Ulkonäön perusteella malesiansinisiepon lähin sukulainen on bambusinisieppo (Cyornis hainanus). Lajien samankaltaisuuden takia on myös epäilty, että löydetyt säihkysinisiepot kuuluisivat vielä tuntemattomaan bambusinisieppopopulaatioon. Näytteet olisivat Kiinasta talveksi Indonesiaan muuttaneita yksilöitä. Laji on nimetty M. Rückin mukaan, joka keräsi Malakasta kaksi epävarmana pidettyä säihkysinisieppoa. == Lähteet == Luokka:Siepot Luokka:Uhanalaiset linnut Luokka:Äärimmäisen uhanalaiset lajit
Anchorage Daily News

Anchorage Daily News on päivittäin ilmestyvä yhdysvaltalainen sanomalehti, jonka kotipaikka on Alaskassa sijaitseva Anchorage. Lehden arkilevikki on 71 711 ja sunnuntailevikki 89 423, mikä tekee siitä Alaskan selkeästi luetuimman sanomalehden. Anchorage Daily Newsin päätoimittaja on Pat Dougherty (2007). Lehdellä on 425 päätoimista työntekijää Anchoragen päämajassa sekä Matanuska- Susitna Valleyn, Kenain niemimaan, Juneaun ja Washington, D.C.:n toimistoissa. ==Alkuvaiheet== Anchorage Daily News perustettiin Anchorage News -nimisenä, viikoittain ilmestyvänä julkaisuna 13. tammikuuta 1946. Sen perustaja ja ensimmäinen julkaisija oli Norman C. Brown. Lehti alkoi ilmestyä joka päivä iltapäivisin toukokuussa 1948. Sunnuntaisin sitä alettiin tosin julkaista vasta 13. kesäkuuta 1965, mitä ennen Anchorage Daily Newsistä oli tullut aamulehti 13. huhtikuuta 1964. ==Pulitzer-palkinnot== Lehti on voittanut kahdesti Pulitzer-palkinnon julkisen palvelun kategoriassa vuosina 1976 ja 1989. Mikään muu alaskalainen sanomalehti ei ole voittanut Pulitzeria. Vuoden 1976 palkinto tuli sarjasta ”Empire – The Alaska Teamsters Story”, joka paljasti Teamsters-ammattiyhdistyksen vaikutusvallan osavaltion talouteen ja politiikkaan. Anchorage Daily News oli tuolloin kaikkien aikojen pienin julkisen palvelun Pulitzerin voittanut sanomalehti. Toinen palkittu artikkelisarja oli ”A People in Peril”, joka dokumentoi Alaskan alkuasukkaiden laajaa alkoholismia, synkkiä itsemurhatilastoja ja epätoivoa. ==Omistajavaihdos== The McClatchy Company on omistanut Anchorage Daily Newsin vuodesta 1979. Se osti silloin määräenemmistön osakekannasta Kay Fanningilta, joka oli ollut lehden päätoimittaja ja julkaisija aviomiehensä Larry Fanningin 1971 tapahtuneesta kuolemasta lähtien. Kay Fanning jatkoi lehden johdossa vuoteen 1983 saakka. Anchorage Daily News oli ensimmäinen niistä kahdesta sanomalehdestä, jotka tuolloin 122-vuotias kalifornialainen McClatchy Company osti kotiosavaltionsa ulkopuolelta. Toinen oli Tri-City Herald. Sittemmin McClatchystä on kasvanut valtakunnallinen sanomalehtiyhtiö. == Lähteet == Luokka:Alaska Luokka:Yhdysvaltalaiset sanomalehdet
Tiedonantaja (täsmennyssivu)

Tiedonantaja voi tarkoittaa ainakin seuraavia: ==Lehtiä== *Tiedonantaja (1968–), Suomen Kommunistisen Puolueen pää-äänenkannattaja *Suomen Kansanvaltuuskunnan Tiedonantaja (1918), Kansanvaltuuskunnan tiedotuslehti Suomen sisällissodan aikana *Työväenjärjestöjen Tiedonantaja (1923–1930), Suomen julkisen sosialistisen työväenliikkeen sanomalehti *SKP:n Tiedonantaja, Suomen Kommunistisen Puolueen maanalainen lehti 1930-luvun alussa *Yliopiston Tiedonantaja (1979–1980), Akateemisen Sosialistiseuran lehti *Tiedonantaja (1938–1939), Vartiotornin raamattu- ja traktaattiseuran julkaisu *Tiedonantaja (1949–1951), Jehovan todistajien kausijulkaisu ==Muita== *”Tiedonantaja”, Eero Ojasen säveltämä ja Aulikki Oksasen vuonna 1971 levyttämä kappale *Tiedonantaja-yhdistys (1969–1991?), Tiedonantaja-lehteä julkaissut Suomen Kommunistisen Puolueen opposition järjestö
Aimo Haapanen

Aimo Haapanen (8. joulukuuta 1928 Turku – 22. tammikuuta 1988 Helsinki)Kuolleita (maksullinen artikkeli) Helsingin Sanomat 23.1.1988, HS Aikakone. Viitattu 15.5.2018. oli suomalainen poliitikko. Hän toimi vuodesta 1956 alkaen Suomen Kansan Demokraattisen Liiton järjestö-, tiedotus-, poliittisena- ja pääsihteerinä. Haapanen siirtyi Yleisradion talousjohtajaksi Mauno Tammisen kuoltua 1977.Veli-Pekka Leppänen: Kivääri vai äänestyslippu (Edita 1999), s. 178. Organisaatiouudistuksen jälkeen hän oli vuodesta 1985 alkaen Ylen talous- ja hallintojohtaja. SKDL:n pääsihteerinä vuosina 1967–1977 toiminut Haapanen oli Suomen Kommunistisen Puolueen jäsen, mutta hän vaikutti lähinnä SKDL:n piirissä. Haapanen pyrki välttelemään kommunistien sisäistä riitelyä ja hän puolusti siten SKDL:n itsenäistä roolia. Hän oli vuosina 1961–1967 Yleisradion suomenkielisen ohjelmaneuvoston ja vuosina 1967–1977 hallintoneuvoston jäsen. Hän kuului vuosina 1970–1971 vaali- ja puoluelainsäädännön tarkistamiskomiteaan. Haapanen opiskeli Moskovassa puoluekurssilla vuonna 1954. == Lähteet == Luokka:SKDL:ssä vaikuttaneet henkilöt Luokka:Suomen Kansan Demokraattisen Liiton pääsihteerit Luokka:Ylen henkilöstö Luokka:Vuonna 1928 syntyneet Luokka:Vuonna 1988 kuolleet
GloFish

GloFish on geenimuunneltujen akvaariokalojen kauppanimi. Ensimmäiset GloFish- kalat, värilliset, fluoresoivat seeprakalat olivat ensimmäisiä geenimuunneltuja lemmikkejä. Niitä on geeniteknisesti muokattu siten, että ne tuottavat fluoresoivaa väriä. Kalat kehitettiin alkujaan tutkimuskäyttöön ja myöhemmin niitä on alettu myydä akvaariokaloiksi. GloFish-kaloja on saatavilla neljästä kalalajista, kuutta eri väriä. GloFish-kalat ovat suosittuja eritoten Yhdysvalloissa. EU:n alueella geenimuunneltujen eläinten myyminen ja hallussapito on kielletty. == Hohtavien kalojen kehitys == Seeprakala on suosittu akvaariokala, joka elää luonnonvaraisena Intian ja Bangladeshin joissa. Geeniteknisesti muokatut kalat kehitettiin alkujaan tutkimuskäyttöön. Tutkijoiden tavoitteena oli kehittää kala, joka voisi toimia saasteindikaattorina muuttumalla ympäristön mukana valikoivasti fluoresoivaksi. Kala hehkuisi väriä eritoten silloin kun vesistössä on korkeita raskasmetallipitoisuuksia. Seeprakalojen muuntelu aloitettiin Singaporen yliopistossa 1999. Kehittämisen aloitti yliopiston tutkija Zhiyuan Gong työtovereineen. Seeprakalojen genomiin istutettiin meduusasta otettu vihreää fluoresoivaa proteiinia tuottava GFP-geeni (). Onnistuneen geeniteknisen muokkauksen jälkeen kehitettiin punainen fluoresoiva seeprakala korallilajilta saadulla geenillä sekä keltainen seeprakala meduusalajin toisen geenin avulla. Fluoresoivasta väristä ei ole haittaa seeprakaloille. Kaupassa myytävät GloFish-kalat ovat tutkijoiden alkujaan kehittämien geenimuokattujen seeprakalojen luonnollisella tavalla syntyneitä jälkeläisiä. GloFish-kalat eivät poikkea tavanomaisista seeprakaloista muuten kuin värinsä vuoksi. == Liiketoiminta == Singaporen yliopisto teki 2003 sopimuksen kalojen maailmanlaajuisesta lisenssimarkkinoinnista GloFish–kauppanimellä. Keväällä 2003 Taiwanissa alettiin myydä ensimmäisenä geenimuunneltuja lemmikkejä ja myöhemmin saman vuoden joulukuussa Yhdysvalloissa. Yhdysvaltalainen Yorktown Technologies osti vuonna 2001 lisenssin Singaporen yliopistolta ja toi GloFish-kalat Yhdysvaltojen markkinoille. Kalojen suositushinta oli viisi dollaria, mikä oli selvästi enemmän kuin mitä normaaleista seeprakaloista maksettiin. Värikkäiden kalojen arveltiin kiinnostavan uusia asiakkaita, ei niinkään kokeneita akvaarioharrastajia. Osa kuluttajista oli pettyneitä, koska kalat eivät hohda pimeässä vaan vain silloin, kun niihin osuu ultraviolettivaloa. Vuonna 2017 niitä myytiin seitsemässätuhannessa vähittäismyyntipisteessä, ja markkinaosuudeksi arvioitiin 15 prosenttia. Toukokuussa 2017 Yorktown Technologies myi GloFish-brandin ja immateriaalioikeudet Spectrum Brands Holdings -yritykselle 50 miljoonalla dollarilla. ==Lähteet== == Aiheesta muualla == * Glofish Galleria GloFish Luokka:Akvaariokalat Luokka:Särkikalat Luokka:Geenimuunnellut organismit
Abas (Lynkeuksen poika)

Abas () oli kreikkalaisessa mytologiassa Argoksen kuninkaan Lynkeuksen ja viimeisen danaidin Hypermnestran poika. Abaan nimi on johdettu seemiläisestä 'isää' tarkoittavasta sanasta, ja hänestä tuli Argoksen kahdestoista kuningas. Vaimonsa Aglaian tai joidenkin lähteiden mukaan Okaleian kanssa Abas sai kaksoispojat Akrisioksen ja Proitoksen sekä tyttären Eidomeneen. Abaan kilpi, jonka hän oli saanut isältään, oli pyhitetty Heralle ja lumottu rauhoittamaan raivostuneet kansanjoukot. Troijan sodan aikana kilpi oli Aineiaan hallussa. Abas oli menestyksekäs valloittaja. Hän perusti fokislaisen Abain kaupungin, joka oli tunnettu Apollonin temppelistä ja sen oraakkelista, sekä Argos Pelasgikonin Thessaliaan.Strabon, Geografia ix.5.5 (engl. käännös). Eusebios Kesarealaisen mukaan Argosta hallitsi Abaan jälkeen Proitos. Veljesten keskinäiset taistelut johtivat lopulta siihen, että Akrisos ajoi Proitoksen pois Argoksesta ja tämä pakeni Tirynsin kaupunkiin ja ryhtyi sen hallitsijaksi. == Lähteet == Luokka:Argoksen kuninkaat
Ross Jeffries

Ross Jeffries on entinen komediakäsikirjoittaja sekä ”Speed Seduction” -viettelymenetelmän kehittäjä. Tämä menetelmä perustuu neurolingvistiseen ohjelmointiin (NLP) ja hypnoosin keinoihin. Jeffries olettaa, että naiset pitävät miestä viehättävänä riippumatta ulkonäöstä ja varakkuudesta, jos hän on itsevarma. Tämän lisäksi Jeffries opettaa, kuinka käyttää puhetta ohjaamaan naisen tunteita. Ross Jeffries on naisten iskijöiden eli pokaajien keskuudessa tunnustettu ensimmäisenä viettelyn opettajana ja käytännössä koko liikkeen alullepanijana. Ross syntyi syyskuussa 1958 ja kasvoi juutalaisessa perheessä Los Angelesissa. Hän teki lukuisia eri töitä kunnes luki Richard Bandlerin NLP-kirjan ja ryhtyi luomaan uraa henkisenä valmentajana. Aluksi hän valmensi miehiä voittamaan pelkojaan. Myöhemmin hän alkoi käyttää NLP-oppeja naisten viettelyyn ja huomasi pystyvänsä ohjaamaan naisten tunteita ja halukkuutta pelkillä sanoilla. Saavutettuaan suurta menestystä naistenmiehenä hän alkoi opettaa menetelmiään muille. == Lähteet == * http://speedseduction.biz/ Luokka:Yhdysvaltalaiset kirjailijat Luokka:Vuonna 1958 syntyneet Luokka:Elävät henkilöt
Diary of a Mad Black Woman

Diary of a Mad Black Woman on vuonna 2005 valmistunut yhdysvaltalainen komediaelokuva. == Juoni == Asianajaja Charlesilla ja hänen vaimollaan Helenillä pitäisi olla kaikkea; rahaa ja täydellinen elämä upeassa kartanossa. Juuri kun pari alkaa viettää heidän 18. hääpäiväänsä elämä kokee täydellisen mullistuksen. Luokka:Vuoden 2005 yhdysvaltalaiset elokuvat Luokka:Yhdysvaltalaiset komediaelokuvat